 Proza - : - Florin de Elena Cardas : - Florin de Elena Cardas"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14094258 Florin' > Vizionari: 1152 > Florin proza [ ] fara nici un regret - - - - - - - - - - - - - - - - - - - - - - - - - de Elena Cardas [Babette ] 2016-07-08 | | O poveste ireala a fost totul. Frecventam impreuna acelasi cerc ezoteric. Vineri la 6 seara. Venea mereu cu ceva interesant si niciodata nu contrazicea fara argumente. Am aflat ca este profesor de filosofie si istorie. Uneori isi aducea chitara. Chitara rece, chitara clasica, chitara pura. Ma uitam la el cum se transpune de fiecare data in sunete perfecte . El insusi era perfect. Cu tample putin grizonate, cu ochii verzi si un chip de inger trist. Atat de trist incat imi venea sa merg la el, acolo, pe loc, fara sa imi pese de ceilalti, sa il strang la piept, sa il mangai, sa nu ii mai dau drumul niciodata din imbratisare. Cand nu venea la intruniri simteam un gol de moarte, de parca rostul meu pe pamant inceta. De la o vreme traiam doar intre doua vineri, respiram doar ca sa supravietuiesc pana sa il mai vad, sa il mai aud urmatoarea data. "te doresc precum un soldat ce pleaca pe linia intaia a frontului isi doreste in clipa despartirii iubita " am scris pe un petec de hartie, fara sa semnez . Am privit propriul meu mesaj de parca altcineva scrisese acolo. Am impaturit biletul cu mainile altcuiva si am scris pe el Florin. Apoi l-am dat din mana in mana, ca la scoala. L-a primit mirat, l-a citit, a ramas cu ochii pe hartie minute in sir. Era vadit surprins si stanjenit. Mie imi venea sa imi dau palme, voiam sa mor acolo pentru ca singura nu ma puteam vindeca de boala ce-i purta numele. il iubeam atat de intens incat mi se parea imposibil sa nu fie reciproc. si totusi nu era. Voiam sa dau timpul inapoi, sa nu fi scris niciodata acel mesaj, sa nu il fi impaturit, sa nu fi fost atins de nimeni din grup. Apoi s-a uitat cu un soi de disperare catre toti din sala, incercand sa ghiceasca expeditorul. S-a oprit in ochii mei cu o intrebare nespusa : e de la tine? i-am sustinut privirea ca o confirmare: da, e de la mine, te iubesc ca o nebuna si am vrut sa stii. Nimeni nu percepuse ca in acea incapere incepusera sa se traga focuri de arma. Sa se moara. Ajunsesem mult prea devreme pe linia intai. Afara ningea cu disperare, de parca iarna isi avea salas in chiar inima mea. Am luat-o anume singura pe strada aproape pustie la ora aceea. Ma rugam prin toti porii sa vina dupa mine, sa ma urmareasca, sa stam de vorba ori sa mergem la mine acasa si sa ne iubim fara nici o explicatie si fara nici un cuvant si sa traim fericiti pana la adanci batraneti. Era la cativa metri in spatele meu, cu o parte din grup. Discutau despre nimic. Vorbea ca de obicei, ii auzeam glasul deslusit, nimic nu lasa sa se intrevada nici cea mai mica emotie. Am sperat pana in clipa cand am intrat in casa scarilor ca va veni dupa mine sa ma salveze. Am sperat dureros si dupa ce am intrat in casa ca va suna la usa. Nimic. Ma impuscasera direct in inima. Aruncasera cu grenade. Curgea sange peste tot. Dare invizibile de sange se prelingeau imprejuru-mi prin casa. Calcam pe sange, dormeam in asternuturi pline de sange, orice atingeam era o durere. Dupa sarbatori am incetat sa mai frecventez grupul. Devenise o tortura. Nu mai puteam continua asa . Normalitatea lui de a fi acolo, faptul ca vorbea, ca mergea, ca privea lumea si ca viata lui continua fara ca eu sa fiu in ea, totul era prea mult. De cate ori privirile ni se intersectau ma simteam penibil si cu orgoliul ferfenita. Ma descompuneam incet in transee murdare. Era cel mai bine sa salvez ce se mai putea salva din viata mea dezertand. Ma rugam in sine sa nu-mi mai iasa nicicand in cale, sa ma uite, sa il uit, sa imi cicatrizez incet epiderma, asa incat nimic sa nu mai aminteasca de urma gloantelor, de razboi. As fi vrut ca niciodata sa nu-i fi scris acel bilet ridicol. As fi vrut ca dragostea mea sa moara mai repede, odata cu mine. in august sunt invitata la o lansare de carte. Poeti, poezii, actori. Florin era si el, cu chitara, invitat de onoare, sa tina un recital pentru prietenul lui, poetul. Daca as fi stiut poate ca nu m-as fi dus. Casa cartii plina la refuz. imbracasem o bluza de voal roz iar peste umeri imi atarnasem o esarfa rosie. ingerul trist canta la chitara iar eu nu imi doream decat sa se sfarseasca agonia mea mai repede. si-a rezemat la final chitara de scaun in aplauzele celor din jur. Se dadeau autografe. Unii incepusera sa plece. Altii se asezasera la rand, cu volumele in brate. El, Florin, s-a asezat la masa mea. -Nu te-am mai vazut vinerea. -Nu.-Tu ce mai faci? Am dat din umeri. Ma amagisem luni in sir ca totul a fost un vis, ca Florin nici nu exista in realitate. si uite-l ca exista , ca statea chiar langa mine, ca imi vorbea.-Nu ai vrea sa ne intalnim la o cafea? Maine, tot la masa asta? La aceeasi ora? L-am privit nauca, muta. S-a ridicat si s-a topit in cercul lui de prieteni. A doua zi fix la 7 am iesit din casa. Genunchii imi tremurau. Voiam sa ma intorc din drum. Soldatul din mine isi pierduse curajul. As fi vrut sa il las acolo, in cafenea, sa ma astepte ore in sir. Sa se roage ca sa apar. Sa nu apar niciodata. Sa ii platesc pentru sfasierea din iarna si pentru frigul ce m-a invaluit prin absenta lui voita. Aveam o suta de motive sa nu ma duc si un singur motiv ca sa o fac : inca il iubeam. Era acolo, cuminte, s-a ridicat in picioare si mi-asezat scaunul.-Esti bine? ce bem? - Nu prea beau. Nu stiu, un Martini? -ti-e foame? Mancam ceva? -Ce au aici?-Nu mare lucru, dar ni se poate aduce pizza.-Bine, atunci sa fie pizza. imi vorbea despre volumul de poezie recent lansat, despre tabara de vara in care fusese cu elevii, despre noul primar ales, despre orice inafara de noi doi. si Doamne, oare ce ar fi fost de vorbit? Sintagma noi doi nici nu exista. Simteam ca totul se naruie. Totul fiind de fapt nimic. Ne-am ridicat intr-un tarziu de la masa. -Mergem la mine? La el acasa adica? Am dat din cap ca da. De pe trotuarele incinse se ridicau valuri de caldura. inaintam tacuti, ca in transee, ca inaintea unei batalii decisive. Oare ce gandea? Am intrat printre blocuri, pe alei inguste,cu masini parcate stramb, pe langa garduri din plasa de sarma, pe langa gradini improvizate de legume. Rosii, ardei, ceapa, patrunjel. Rufe intinse la uscat. Copii intarziati la culcare inca zbenguindu-se in locuri de joaca. La un moment dat s-a oprit.- Vezi scara aia? Stau la etajul doi, apartamentul 6. Eu o iau inainte. Tu mai astepti cateva minute apoi vii si tu. Nu suni, intri direct. L-am lasat sa mearga singur. Eu am ramas, ca o tarfulita ieftina printre rosii, ceapa, patrunjel si rufe intinse la uscat. Cateva vecine se si zgaiau deja curioase la ferestre. inca mai puteam da inapoi. As fi putut sa fug de acolo, fara nici o explicatie. Aveam o suta de motive sa plec si un singur motiv ca sa nu o fac : inca il iubeam. imi era cumplit de jena de toata lumea care trecea pe langa mine, privindu-ma parca intrebator ce astept.-Astept sa mi-o trag, va e clar? Am urcat la etajul doi. Apartamentul 6. Nu era nimeni pe hol. intelesesem exact mesajul. si totusi mai speram la o frumoasa poveste de dragoste. Am apasat incet pe clanta, nu cumva sa fac zgomot. Dincolo de prag era el, ingerul meu trist pentru care venisem parca de la marginile pamantului, atat de lung mi s-a parut drumul. Mi-a luat capul intre maini si m-a sarutat.-Vrei sa ne dezbracam sau preferi sa stam asa? i-am pipait cureaua si am inceput sa o desfac. El a inceput sa imi desfaca nasturii de la bluza.-Doar fusta e suficient, am zis. Ne-am prabusit acolo, la doi pasi, pe covorul din living. -Vino deasupra. O sa imi mentin erectia mai mult. Da, ne-am iubit acolo, cu ochii inchisi, cu apele curgand pe noi, fara trecut, fara viitor, fara rusine. Am ramas o vreme imbratisati. Nu am vorbit deloc. Simteam ca nu era indragostit de mine. Dar s-a straduit sa imi ofere ceea ce credea ca imi doresc : o partida buna de sex. Am plecat in miez de noapte asa cum venisem. Sa nu ma vada nimeni. Era om respectabil, cu sotie, copii, elevi, parinti. Eu eram o idioata. O tarfa cumparata cu un martini si o pizza. Nu asta imi dorisem. Desi asta cerusem. Despre el mai aflam din cand in cand , fara sa vreau si fara sa intreb, cum se intampla in micile orase de provincie. Cica sotia l-ar fi parasit pentru altul. Cica s-ar fi apucat de baut. Cica si-ar fi gasit pe una. Cica s-ar fi bagat in politica. L-am revazut la un vernisaj. imbatranise mult, avea alura de bunic, adus de spate si mult slabit. - ce a patit domnu profesor? -a, nu stii? are trei stenturi. Nu imi venea sa cred. Nu trecusera decat 5 sau 6 ani. Viata si boala trecusera cu tavalugul peste el. Apoi la scurt timp am primit un telefon de la cineva din grupul nostru vechi.-stii, a murit Florin, profesorul. A facut al treilea infarct. Strangem pentru o coroana de flori.-Da, sigur. As fi vrut sa nu aflu vestea. si ma hotarasem sa nici nu merg la inmormantare. Nici nu voiam sa stiu cand este. Doar ca asa a fost sa fie. Mergand spre serviciu am intalnit cortegiul. O mare de lume venise sa il conduca. Nici nu se pensionase macar. Colegi, elevi, rude, prieteni. Ningea intaia data in acel an, ningea linistit, sarac, de parca iarna venise chiar din inima mea. Am ramas pe marginea trotuarului, privind ce nu as fi dorit sa privesc. Pe jumatate eram suparata pe el. Pe cealalta jumatate, daca ar fi azi sa dau timpul inapoi, stiind viitorul, nu as ezita sa ii scriu din nou: "te doresc precum un soldat ce pleaca pe linia intaia a frontului isi doreste in clipa despartirii iubita " Fara nici un regret. | index 'pageview'); 